**Izziņa par atzinumos sniegtajiem iebildumiem**

par Ministru kabineta noteikumu projektu

“Grozījumi Ministru kabineta 2015. gada 22. decembra noteikumos Nr.791

“Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru””

(VSS – 1059)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | **2019.gada 28.novembrī (starpinstitūciju sanāksme)****2020.gada 7.janvārī (elektroniskā saskaņošana)** |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Latvijas Pašvaldību savienība, Latvijas Lielo pilsētu asociācija, Latvijas Brīvo arodbiedrību savienība, Latvijas Darba devēju konfederācija, Latvijas Tirdzniecības un rūpniecības kamera, biedrība “Reģionālo attīstības centru apvienība”   |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija (FM), Tieslietu ministrija (TM), Vides aizsardzības un reģionālās attīstības ministrija (VARAM), Latvijas Brīvo arodbiedrību savienība (LABS)  |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Ekonomikas ministrija, Veselības ministrija, Latvijas Tirdzniecības un rūpniecības kamera, Latvijas Darba devēju konfederācija, Latvijas Lielo pilsētu asociācija, biedrība “Reģionālo attīstības centru apvienība” |

 **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1 | Konceptuāls iebildums | **Latvijas Brīvo arodbiedrību savienība**(06.01.2020. elektroniskais saskaņojums)Latvijas Brīvo arodbiedrību savienība (LBAS) izskatīja atsūtīto atkārtotai saskaņošanai MK noteikumu projektu “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru” (VSS -  1059) un neuztur savus iebildumus.(31.10.2019.atzinums)1.IebildumsLBAS uzskata, ka valdes un padomes locekļu skaita palielināšana nesniedz efektīvas publiskas personas kapitālsabiedrību un publiski privāto kapitālsabiedrību pārvaldes mērķus. Uzsveram, ka administratīvā sloga kvantitatīvo rādītāju palielināšana neveicina efektīvu publisko kapitālsabiedrību pārvaldību, mūsuprāt risinājums jāmeklē pārvaldes kvalitātes uzlabošanā. Tamdēļ pirmkārt aicinām PKC un MK izvērtēt, vai nav nepieciešams ierosināt grozījumus likumā, kas paredz samazināt minimālo Padomes locekļu skaitu.Otrkārt ierosinām iespēju robežās nepalielināt ievēlamo Padomes locekļu skaitu papildinot MK noteikumu pielikumu ar teikumu: “Nepieciešamības gadījumā Ministru kabineta, pamatojoties uz kapitāla daļu turētāju ierosinājumu, var pieņemt lēmumu par kapitālsabiedrības padomē ievēlamo padomes locekļu skaita palielināšanu, bet ne vairāk kā 7.” un izsakot noteikumu pielikumu šādā redakcijā: “PielikumsMinistru kabineta 2015.gada 22.decembra noteikumiem Nr.791

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Publisku personu kapitālsabiedrību un publiski privāto kapitālsabiedrību,** **un to atkarīgo kapitālsabiedrību, padomes un valdes locekļu skaits** **atbilstoši kapitālsabiedrības lielumu raksturojošiem rādītājiem,** **valdes priekšsēdētāja un padomes priekšsēdētāja mēneša atlīdzības** **noteikšanai piemērojamais koeficients atbilstoši kapitālsabiedrības iedalījumam**

|  |  |  |  |  |  |
| --- | --- | --- | --- | --- | --- |
| Nr.p.k. | Kapitālsabiedrību iedalījums | Valdes locekļu skaits | Padomes locekļu skaits | Valdes priekšsēdētāja mēneša atlīdzības noteikšanai piemērojamais koeficients | Padomes priekšsēdētāja mēneša atlīdzības noteikšanai piemērojamais koeficients |
| 1. | Maza | ne vairāk kā 2 | **3** | ne vairāk kā 5 | ne vairāk kā 1,5 |
| 2. | Vidēja | ne vairāk kā 3 | **3** | ne vairāk kā 8 | ne vairāk kā 2,4 |
| 3. | Liela | ne vairāk kā 5 | **3 līdz 5** | ne vairāk kā 10 | ne vairāk kā 3 |

 |   |

 | Starpinstitūciju sanāksmē **un elektroniskās saskaņošanas laikā** panākta vienošanās, ka iebildumus neuztur  |  |
| 2 | Konceptuāls iebildums | **Latvijas Brīvo arodbiedrību savienība**(31.10.2019.atzinums)2.iebildumsJau iepriekš esam norādījuši, ka publiskajā sektorā nodarbinātā darbaspēka darba samaksai jābūt konkurētspējīgai ar privāto sektoru un jāspēj piesaistīt kompetentus darbiniekus darba tirgus situācijā, kurā ir kvalificēta darbaspēka trūkums. Līdz ar to uzskatām, ka svarīgāk par publiskas personas kapitālsabiedrību un publiski privāto kapitālsabiedrību valdes un padomes locekļu skaita palielināšanu, ir celt darba samaksu darbiniekiem, kuri nodarbināti publiskajās kapitālsabiedrībās. | Starpinstitūciju sanāksmē**un elektroniskās saskaņošanas laikā** panākta vienošanās,  ka iebildumus neuztur |  |
| 3. | Par jaunu Ministru kabineta noteikumu izdošanu  | **Vides aizsardzības un reģionālās attīstības ministrija**(04.11.2019. atzinums)4. iebildumsJa Ministru kabineta noteikumi ir pieņemti uz dažādos likumos noteikta pilnvarojuma pamata un viens no šiem likumiem zaudē spēku, tad, lai nodrošinātu skaidru un nepārprotamu tiesību normu interpretāciju, ieteicams apsvērt, vai Ministru kabineta noteikumi nebūtu izdodami no jauna. Šajā gadījumā jaunajos noteikumos jāietver norma, ar kuru iepriekšējie Ministru kabineta noteikumi tiek atzīti par spēku zaudējušiem. Ja, izdarot grozījumus likumā, izslēdz vai groza normu, kas pilnvaro Ministru kabinetu izdot noteikumus, tad spēku zaudē arī Ministru kabineta noteikumi, kas izdoti saskaņā ar izslēgto (spēku zaudējušo) normu. Noteikumos var norādīt, līdz kuram laikam noteikumi ir spēkā vai no kura līdz kuram laikam noteikumi ir spēkā. Šādu normu raksta kā noteikumu pēdējo punktu[[1]](#footnote-1).Līdz ar to, lūdzam izvērtēt iespēju un izdot jaunus Ministru kabineta noteikumus par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru atbilstoši jaunajiem deleģējumiem. | **Ņemts vērā**Starpinstitūciju sanāksmē, uzklausot klātesošos ministriju pārstāvju viedokļus, tika secināts, ka jautājums par nepieciešamību pārizdot jaunus noteikumus nav vērtējams viennozīmīgi, jo TM un VARAM pārstāvju viedokļi bija atšķirīgi, ņemot vērā, ka nepieciešams grozīt tikai trīs skaitļus noteikumu Nr.791 pielikumā. Starpinstitūciju sanāksmē tika panākta vienošanās, ka PKC konsultēsies ar Valsts Kancelejas (VK) juristiem un TM Normatīvo aktu kvalitātes nodrošināšanas departamenta direktori K. Kuprijanovu.No TM un VK juristiem PKC 2019.gada 29.novembrī saņēma viedokli, ka šajā situācijā ir jāņem vērā Juridisko dienestu vadītāju sanāksmē nolemtais, ka ir jāizdod jauni Ministru kabineta noteikumi. Līdz ar to PKC, pēc starpinstitūciju sanāksmes, ir sagatavojis jaunu noteikumu projektu.  |  |
| 4 | Par noteikumu projekta precizēšanu attiecībā uz tā izdošanas tiesisko pamatu | **Tieslietu ministrija**(07.01.2020. elektroniskais saskaņojums)Tieslietu ministrija atbalsta precizētā Ministru kabineta noteikumu projekta “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru” (turpmāk – projekts) un tā sākotnējās ietekmes novērtējuma ziņojuma (turpmāk – anotācija) tālāko virzību, vienlaikus izsakot šādu iebildumu: No anotācijas I sadaļas 2. punkta (sk. otrās lapas piekto rindkopu un trešās lapas otro rindkopu) izriet, ka saskaņā ar Publiskas personas kapitāla daļu un kapitālsabiedrību pārvaldības likuma (turpmāk – Kapitālsabiedrību pārvaldības likums) 8. panta pirmās daļas 5. punktu ne tikai publiskas personas kapitālsabiedrību un publiski privāto kapitālsabiedrību, bet arī to atkarīgo kapitālsabiedrību  valdes un padomes locekļu skaitam un mēneša atlīdzības maksimālā apmēra noteikšanai jāpiemēro šajā noteikumu projektā ietvertie nosacījumi.Tieslietu ministrija norāda, ka Kapitālsabiedrību pārvaldības likuma 8. panta pirmās daļas 5. punkts attiecas tikai uz publiskas personas kapitālsabiedrības atkarīgajām kapitālsabiedrībām, nevis publiski privātās kapitālsabiedrības atkarīgajām kapitālsabiedrībām, uz ko cita starpā tika vērsta uzmanība jau Tieslietu ministrijas 2019. gada 5. novembra atzinumā. **Ievērojot minēto, Tieslietu ministrija lūdz precizēt anotācijas I sadaļas 2. punktā norādītās atkarīgās kapitālsabiedrības, uz kurām attiecas Kapitālsabiedrību pārvaldības likuma 8. panta pirmās daļas 5. punkts.**(05.11.2019. atzinums)1.iebildumsProjekts izdots saskaņā ar Publiskas personas kapitāla daļu un kapitālsabiedrību pārvaldības likuma (turpmāk – Kapitālsabiedrību pārvaldības likums) 79. panta pirmo un ceturto daļu, 106. panta trešo daļu, 112. panta pirmo daļu, 114. panta pirmo daļu un 117. panta pirmo daļu. Vienlaikus no projekta anotācijas var secināt, ka projekta izstrādes pamatojums ir Kapitālsabiedrību pārvaldības likuma 8. panta pirmās daļas 5. punkts un 106. panta otrā daļa, kas stāsies spēkā 2020. gada 1. janvārī. Turklāt vēršam uzmanību, ka deleģējoša norma ir iekļauta arī Kapitālsabiedrību pārvaldības likuma 78. panta piektajā daļā, kas arī stāsies spēkā 2020. gada 1. janvārī un paredz, ka Ministru kabinets nosaka padomes locekļu skaitu publiskas personas sabiedrībā ar ierobežotu atbildību atbilstoši sabiedrības lielumu raksturojošiem rādītājiem. Ņemot vērā minēto, lūdzam precizēt projektā ietvertās atsauces uz Ministru kabinetam doto deleģējumu, pretējā gadījumā projektā ietvertais regulējums neatbilst deleģējumam, uz kura pamata projektu plānots izdot. | **Ņemts vērā**Noteikumu projekts un **anotācija precizēta, ņemot vērā TM iebildumu un FM priekšlikumu.** |  |
| 5 | Par noteikumu projekta precizēšanu attiecībā uz tā izdošanas tiesisko pamatu | **Vides aizsardzības un reģionālās attīstības ministrija**(04.11.2019. atzinums)1. iebildumsKā viens no Ministru kabineta 2015. gada 22. decembra noteikumu Nr. 791 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru”” (turpmāk – noteikumi) izdošanas tiesiskajiem pamatiem ir norādīta Publiskas personas kapitāla daļu un kapitālsabiedrību likuma (turpmāk – Kapitālsabiedrību likums) 106. panta trešā daļa. Šobrīd Kapitālsabiedrību likuma 106. pants paredz, ka:*(1) Sabiedrībā var izveidot padomi tikai tad, ja iepriekšējā pārskata gadā sabiedrības rādītāji atbilst visiem šādiem kritērijiem:**1) neto apgrozījums ir lielāks par 21 miljonu euro;**2) bilances kopsumma ir lielāka par 4 miljoniem euro.**(2) Ja sabiedrībā ir izveidota padome un kāds no šā panta pirmās daļas nosacījumiem netiek izpildīts divus pārskata gadus pēc kārtas, padome ir likvidējama.**(3) Ministru kabinets nosaka padomes locekļu skaitu atbilstoši sabiedrības lielumu raksturojošiem rādītājiem*.Savukārt ar 2020. gada 1. janvāri Kapitālsabiedrību likuma 106. pants noteiks, ka:*(1) Sabiedrībā, ja tā ir akciju sabiedrība, izveido padomi.**(2) Padomes locekļu skaits ir ne mazāks kā trīs, bet ne lielāks kā septiņi. Ministru kabinets nosaka padomes locekļu skaitu atbilstoši sabiedrības lielumu raksturojošiem rādītājiem.*Izvērtējot noteikumu projektu, secināms, ka tajā nav paredzēts veikt grozījumus to izdošanas tiesiskajā pamatā, to precizējot.Ievērojot minēto, lūdzam precizēt noteikumu projekta izdošanas tiesisko pamatu.2.iebildums Ar 2020. gada 1. janvāri Kapitālsabiedrību likuma 78. pants tiks izteikts jaunā redakcijā, proti:*(1) Attiecībā uz padomes darbību un kompetenci piemērojami šā likuma*[*106.*](https://likumi.lv/ta/id/269907#p106)*,*[*107.*](https://likumi.lv/ta/id/269907#p107)*,*[*108.*](https://likumi.lv/ta/id/269907#p108)*,*[*109.*](https://likumi.lv/ta/id/269907#p109)*,*[*110.*](https://likumi.lv/ta/id/269907#p110)*,*[*111.*](https://likumi.lv/ta/id/269907#p111)*un*[*112.*](https://likumi.lv/ta/id/269907#p112)*panta noteikumi, ja šajā nodaļā nav noteikts citādi.**(2) Sabiedrībā izveido padomi, ja iepriekšējā pārskata gadā sabiedrības rādītāji atbilst visiem šādiem kritērijiem:**1) neto apgrozījums ir lielāks par 21 miljonu euro;**2) bilances kopsumma ir lielāka par četriem miljoniem euro.**(3) Sabiedrībā var izveidot padomi, ja iepriekšējā pārskata gadā sabiedrības rādītāji atbilst visiem šādiem kritērijiem:**1) neto apgrozījums ir lielāks par astoņiem miljoniem euro;**2) bilances kopsumma ir lielāka par četriem miljoniem euro.**(4) Ja sabiedrībā ar ierobežotu atbildību ir izveidota padome un kāds no šā panta trešās daļas nosacījumiem netiek izpildīts divus pārskata gadus pēc kārtas, padome ir likvidējama.**(5) Padomes locekļu skaits ir ne mazāks kā trīs, bet ne lielāks kā septiņi. Ministru kabinets nosaka padomes locekļu skaitu atbilstoši sabiedrības lielumu raksturojošiem rādītājiem*.Ievērojot minēto, lūdzam papildināt noteikumu projektu ar jauno tā izdošanas tiesisko pamatu – Kapitālsabiedrību likuma 78. pantu.3.iebildums Kapitālsabiedrību likuma 112. pants šobrīd paredz, ka:*(1) Mēneša atlīdzību padomes locekļiem nosaka, ievērojot Ministru kabineta noteikumos paredzēto mēneša atlīdzības maksimālo apmēru. Ministru kabinets nosaka padomes locekļu mēneša atlīdzības maksimālo apmēru, ņemot vērā vidējo atlīdzību vadībai līdzīga lieluma (neto apgrozījums, bilances kopsumma, darbinieku skaits) sabiedrībās privātajā sektorā vai — atsevišķos gadījumos — nozarē, kurā attiecīgā sabiedrība darbojas. Padomes locekļa mēneša atlīdzības maksimālais apmērs nekādā gadījumā nedrīkst pārsniegt Centrālās statistikas pārvaldes oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmēru, kas noapaļots pilnos euro un kam piemērots koeficients 10.**(2) Padomes locekļiem var izmaksāt prēmiju reizi gadā pēc gada pārskata apstiprināšanas un padomes locekļa darbības rezultātu izvērtēšanas. Prēmija nedrīkst pārsniegt kapitālsabiedrības padomes locekļa viena mēneša atlīdzības apmēru*.Savukārt ar 2020. gada 1. janvāri Kapitālsabiedrību likuma 112. pants tiks izteikts jaunā redakcijā, proti:*Mēneša atlīdzību padomes locekļiem nosaka, ievērojot Ministru kabineta noteikumos paredzēto mēneša atlīdzības maksimālo apmēru. Ministru kabinets nosaka padomes locekļu mēneša atlīdzības maksimālo apmēru, ņemot vērā vidējo atlīdzību vadībai līdzīga lieluma (neto apgrozījums, bilances kopsumma, darbinieku skaits) sabiedrībās privātajā sektorā vai — atsevišķos gadījumos — nozarē, kurā attiecīgā sabiedrība darbojas. Padomes locekļa mēneša atlīdzības maksimālais apmērs nekādā gadījumā nedrīkst pārsniegt Centrālās statistikas pārvaldes oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmēru, kas noapaļots pilnos euro un kam piemērots koeficients 10. Padomes locekļiem prēmijas netiek izmaksātas*.Izvērtējot noteikumu projektu, secināms, ka tajā nav paredzēts veikt grozījumus to izdošanas tiesiskajā pamatā, to precizējot.Ievērojot minēto, lūdzam precizēt noteikumu projekta izdošanas tiesisko pamatu.5.iebildums Saskaņā ar noteikuma projekta 1.1. apakšpunktu paredzēts izteikt noteikumu nosaukumu jaunajā redakcijā, papildinot ar to, ka noteikumi tiek attiecināti arī uz atkarīgajām kapitālsabiedrībām. Ievērojot minēto, lūdzam papildināt noteikumu projekta izdošanas tiesisko pamatu ar attiecīgu deleģējuma normu. | **Ņemts vērā**Noteikumu projekts precizēts |  |
| 6 | Par noteikumu projekta precizēšanu | **Tieslietu ministrija**(05.11.2019. atzinums)1.iebilduma turpinājumsPapildus norādām, ka daļa no deleģējošajām normām, uz kuru pamata ir izdoti Ministru kabineta 2015. gada 22. decembra noteikumi Nr. 791 "Noteikumi par publiskas personas kapitālsabiedrību un publiski privāto kapitālsabiedrību, valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru" (turpmāk – noteikumi Nr.791), zaudēs spēku 2020. gada 1. janvārī un attiecīgi ir izslēdzamas no projekta. | **Ņemts vērā**Noteikumu projekts precizēts |  |
| 7 | Par noteikumu projekta precizēšanu | **Tieslietu ministrija**(05.11.2019. atzinums)2. iebildumsProjekta 1.1., 1.2. un 1.4. apakšpunkts un 2. punkts paredz regulējumu attiecībā uz publiskas personas kapitālsabiedrību un publiski privāto kapitālsabiedrību atkarīgajām sabiedrībām.Tieslietu ministrija, izvērtējot projekta 1.1., 1.2. un 1.4. apakšpunktos paredzēto grozījumu atbilstību Ministru kabineta deleģējuma apjomam, norāda, ka Kapitālsabiedrību pārvaldības likumā Ministru kabinetam nav dots deleģējums noteikt ne publiskas personas kapitālsabiedrību, ne publiski privāto kapitālsabiedrību atkarīgo kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem un mēneša atlīdzības maksimālo apmēru. Tieslietu ministrija vērš uzmanību, ka saskaņā ar Publiskas personas kapitāla daļu un kapitālsabiedrību pārvaldības likuma 8. panta pirmās daļas 5. punktā noteikto atkarīgās kapitālsabiedrības valdes un padomes locekļu skaitu, mēneša atlīdzību, prēmiju un atsaukšanas pabalstu nosaka, ievērojot valdes un padomes locekļiem šajā likumā un uz tā pamata izdotajos Ministru kabineta noteikumos paredzētos ierobežojumus, ja publiskas personas kapitālsabiedrība iegūst visas kapitāla daļas vai balsstiesīgās akcijas citā kapitālsabiedrībā (atkarīgajā kapitālsabiedrībā). Tādējādi gadījumā, ja publiskas personas kapitālsabiedrība iegūst visas kapitāla daļas vai balsstiesīgās akcijas citā kapitālsabiedrībā (atkarīgajā kapitālsabiedrībā), nosakot atkarīgās kapitālsabiedrības valdes un padomes locekļu skaitu, mēneša atlīdzību, prēmiju un atsaukšanas pabalstu, piemērojami Kapitālsabiedrību pārvaldības likuma un noteikumu Nr.791 nosacījumi, taču Kapitālsabiedrību pārvaldības likuma 8. panta pirmās daļas 5. punkts nav uzskatāms par deleģējošo normu, uz kuras pamata attiecīgs regulējums var tikt iekļauts Ministru kabineta noteikumos. Turklāt Kapitālsabiedrību pārvaldības likuma 8. panta pirmās daļas 5. punkts attiecas tikai uz publiskas personas kapitālsabiedrības atkarīgajām sabiedrībām, nevis publiski privātās kapitālsabiedrības atkarīgajām sabiedrībām. Ņemot vērā minēto, lūdzam izslēgt projekta 1.1. un 1.2. apakšpunktu un 2. punktu un precizēt 1.4. apakšpunktu. | **Vienošanās panākta starpinstitūciju sanāksmē**Jaunajā noteikumu projektā šāds regulējums nav iekļauts |  |
| 8 | Par noteikumu projekta 1.3. apakšpunkta izslēgšanu | **Tieslietu ministrija**(05.11.2019. atzinums)3.iebildumsNoteikumi Nr.791 ir izdoti uz Kapitālsabiedrību pārvaldības likuma 79. panta ceturtās daļas un 117. panta pirmās daļas pamata. Minētās tiesību normas paredz deleģējumu Ministru kabinetam noteikt publiskas personas kapitālsabiedrības valdes locekļa mēneša atlīdzības maksimālo apmēru. Vēršam uzmanību, ka minētās deleģējuma normas nedod tiesības Ministru kabinetam regulēt jautājumus par cita veida atlīdzību, tajā skaitā, pabalstiem. Ievērojot minēto, projekta 1.3. apakšpunktā nav regulējami jautājumi par publiskas personas kapitālsabiedrības valdes locekļa atsaukšanas vienoto pabalstu un atsaukšanas pabalstu/kompensāciju. Ņemot vērā minēto, lūdzam izslēgt projekta 1.3. punktu. | **Vienošanās panākta starpinstitūciju sanāksmē**Jaunajā noteikumu projektā atsaukšanas pabalstu regulējums nav iekļauts |  |
| 9 | Par noteikumu projekta 1.3.apakšpunktu | **Finanšu ministrija**(07.01.2020. elektroniskais atzinums Nr.10.1-6/7-1/13)Finanšu ministrija atbilstoši kompetencei ir izskatījusi Pārresoru koordinācijas centra precizēto Ministru kabineta noteikumu projektu “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru” (VSS-1059), tā sākotnējās ietekmes novērtējuma ziņojumu (anotāciju), izziņu par atzinumos sniegtajiem iebildumiem un informē, ka neiebilst pret to tālāku virzību.**Vienlaikus izsakām priekšlikumu izslēgt anotācijas I sadaļas 1.un 2.punktā atsauces uz Publiskas personas kapitāla daļu un kapitālsabiedrību pārvaldības likuma 8.panta pirmās daļas 5.punktu (Ja publiskas personas kapitālsabiedrība iegūst visas kapitāla daļas vai balsstiesīgās akcijas citā kapitālsabiedrībā (atkarīgā kapitālsabiedrība), tad atkarīgās kapitālsabiedrības valdes un padomes locekļu skaitu, mēneša atlīdzību, prēmiju un atsaukšanas pabalstu nosaka, ievērojot valdes un padomes locekļiem šajā likumā un uz tā pamata izdotajos Ministru kabineta noteikumos paredzētos ierobežojumus), ņemot vērā gan precizēto noteikumu projektu, gan izziņā par atzinumos sniegtajiem iebildumiem Pārresoru koordinācijas centra norādīto informāciju, ka jaunajā noteikumu projektā atsaukšanas pabalstu regulējums nav iekļauts.** (01.11.2019. atzinums)Noteikumu projekta 1.3.apakšpunktā piedāvātā 8.punkta grozījumu redakcija nav viennozīmīgi saprotama, jo Publiskas personas kapitāla daļu un kapitālsabiedrību pārvaldības likumā esošās šo Ministru kabineta noteikumu deleģējuma normas neparedz noteikt atsaukšanas pabalsta apmēru kapitālsabiedrību valdes un padomes locekļiem. Anotācijā norādīts, ka šī norma noteikumu projektā iestrādāta saskaņā ar grozījumiem Publiskas personas kapitāla daļu un kapitālsabiedrību pārvaldības likuma 8.panta pirmās daļas 5.punktā – atkarīgās kapitālsabiedrības valdes un padomes locekļu skaitu, mēneša atlīdzību, prēmiju un atsaukšanas pabalstu nosaka, ievērojot valdes un padomes locekļiem šajā likumā un uz tā pamata izdotajos Ministru kabineta noteikumos paredzētos ierobežojumus. Norādām, ka šī konkrētā norma regulē tikai atkarīgās kapitālsabiedrības valdes un padomes locekļu skaitu, mēneša atlīdzību, prēmiju un atsaukšanas pabalstu, bet tā nav vispārīga norma, kas deleģē Ministru kabinetu noteikumos iestrādāt vispārīgu (attiecināmu uz visām kapitālsabiedrību valdēm un padomēm) atsaukšanas pabalsta noteikšanas normu. Līdz ar to lūdzam attiecīgi precizēt noteikumu projektu un tā anotāciju. | **Vienošanās panākta starpinstitūciju sanāksmē**Jaunajā noteikumu projektā atsaukšanas pabalstu regulējums nav iekļauts**Priekšlikums ņemts vērā****Noteikumu projekta anotācija precizēta arī atbilstoši Tieslietu ministrijas** **07.01.2020.** **izteiktajam iebildumam**  |  |
| 10 | Par noteikumu projekta 1.3.apakšpunktu | **Vides aizsardzības un reģionālās attīstības ministrija**(04.11.2019. atzinums)6. iebildumsNoteikumu projekta 1.3. apakšpunkts paredz papildināt noteikumu 8. punktu ar vienoto atlaišanas pabalsta aprēķināšanas kārtību. Ievērojot to, ka ir noteikta vienota atlīdzība un paredzēts noteikt vienoto atlaišanas pabalstu, ja kapitālsabiedrības valdes priekšsēdētājs un valdes loceklis pilda arī citus amatus kapitālsabiedrībā, lai nodrošinātu vienlīdzīgu attieksmi, lūdzam papildināt noteikumus ar šādu normu:“Kapitālsabiedrības valdes locekļa vienoto prēmiju par gada rezultātiem pēc gada pārskata apstiprināšanas veido valdes locekļa prēmija un cita amata prēmija. Valdes locekļa prēmija nav mazāka par 80 procentiem no valdes locekļa vienotās prēmijas.” | **Vienošanās panākta starpinstitūciju sanāksmē**Jaunajā noteikumu projektā atsaukšanas pabalstu regulējums nav iekļauts, līdz ar to nav regulēti arī nosacījumi par vienotās prēmijas apmēru  |  |
| **PRIEKŠLIKUMI** |
|  | Par noteikumu projekta precizēšanu | **Vides aizsardzības un reģionālās attīstības ministrija**(04.11.2019. atzinums) Vienlaikus ministrija izsaka priekšlikumu precizēt noteikumu projekta pieņemšanas datumu, svītrojot norādi uz pieņemšanas mēnesi (septembrī). | **Ņemts vērā**Noteikumu projekts precizēts |  |
|  | Par noteikumu projekta precizēšanu | **Tieslietu ministrija****(05.11.2019. atzinums)**Projekta 2. punktā noteikts, ka līdz šo noteikumu spēkā stāšanās dienai noslēgtie pilnvarojuma līgumi ar atkarīgo kapitālsabiedrību valdes priekšsēdētājiem un valdes locekļiem paliek spēkā līdz pilnvaru termiņa beigām, kas noteikts atkarīgās kapitālsabiedrības statūtos, kuri bija spēkā valdes priekšsēdētāja vai valdes locekļa ievēlēšanas brīdī. Vēršam uzmanību, ka valdes locekļu pilnvaru termiņš var izrietēt arī no dalībnieku (akcionāru) sapulces lēmuma. Lūdzam attiecīgi precizēt projekta 2. punktu. | **Ņemts vērā**Noteikumu projekts precizēts |  |
|  | Par anotācijas precizēšanu | **Finanšu ministrija**(01.11.2019. atzinums)1. Priekšlikums

Tiesiskās skaidrības labad, lūdzam anotācijas I sadaļas 2.punktā sniegt skaidrojumu, kādā veidā ir izvēlēts tieši šāds atsaukšanas pabalsts/kompensācija, kas sastāda 80 % no valdes locekļa atsaukšanas vienotā pabalsta, kā tas tiks aprēķināts un no kādiem līdzekļiem izmaksāts. 1. Priekšlikums

Anotācijas I sadaļas 2.punktā ir norādīts, ka “*tiek veiktas izmaiņas noteikumu 8.punktā, nosakot atsaukšanas pabalsta apmēru, kādu valdes priekšsēdētājs un valdes locekļi var saņemt, pamatojoties uz darba līgumu vienotās mēneša atlīdzības saņemšanas gadījumā”.* Vēršam uzmanību, ka Publiskas personas kapitāla daļu un kapitālsabiedrības pārvaldības likumā (79.panta piektā daļa, 109.panta piektā daļa, 115.panta otrā daļa) paredzēts, ka ar sabiedrības valdes locekli/padomes locekli slēdz pilnvarojuma līgumu par valdes locekļa/padomes locekļa pienākumu izpildi. Tādējādi lūdzam precizēt anotācijā norādīto informāciju. | **Ņemts vērā**Jaunajā noteikumu projektā atsaukšanas pabalstu regulējums nav iekļauts, līdz ar to anotācija nav papildināta  |  |

|  |  |
| --- | --- |
| Atbildīgā amatpersona  |  |

 Dzintra Gasūne

|  |
| --- |
| (par projektu atbildīgās amatpersonas vārds un uzvārds) |
| Kapitālsabiedrību pārvaldības nodaļas vadītāja |
| (amats) |
| 670828921 |
| (tālruņa numurs) |

S.Štrāle 67082920

Solvita.Štrāle@pkc.mk.gov.lv

1. Valsts kancelejas rokasgrāmata: <https://tai.mk.gov.lv/book/1/chapter/116> [↑](#footnote-ref-1)